
Szent Longinusz százados, vértanú emléke, aki a Kereszt alatt állott.
A csütörtök esti alkonyati zsolozsmán
„Uram, tehozzád...” után
3. hang
Az egész teremtett világot megszenteli, * egyetlen Hosszútürelmű, * a te tiszteletreméltó véred, * és a szent víz a sokistenhit folyóvizét kiszárítja, * és megmenti Ádámot az elbukástól *’ a te kereszthalálod, Istenige.
Minden tiszteletre méltó vagy, Emberszerető, * mert érettünk bántalmakat szenvedtél, * ecetet ittál és önként vállaltad a keresztet, * hogy haláloddal megszabadíts mindenkit, *’ Jótevőnk, az enyészettől.
Engedelmeddel keresztre szegeztek, Jóságos, * és az Atya előtt értünk áldozattá lettél, * a bálványáldozatokat megszüntetted, * és a rossz szellem erejét megtörted, *’ örökkévalóságnak Királya.
4. hang. Minta: Mint a vértanúk...
Látva azt, ki halandó ember lett * és a kereszten függött, * a nap sugárzását elhomályosította, * oldalából üdvösséges bűnbocsánatot fakasztott, * a megtért gonosztevővel * Istennek és Uralkodónak vallottad őt, * aki önként vállalta a szenvedést * végtelen könyörületessége folytán, *’ ó dicsőséges!
Látva a fán függő, bő termésű szőlőfürtöt, * melyből az Élet és a bocsánat bora patakzik, * ajkadat szíve alá tetted, dicsőséges, * ittál belőle és beteltél örömmel, * bölcsen kettévágtad a keserves hitetlenséget, mint hitvány dolgot *’ és inkább választottad az értékesebbet.
Merész szavad holttá tette a hatalmaskodót, * önként leöletésre mentél, * nem féltél a haláltól, * mely a halhatatlan életet közvetíti néked kegyesen, * jó hírnevű Longinusz, * ezért híven megünnepeljük a te emlékedet, * és arra kérünk téged, *’ hogy könyörögj érettünk az Úrhoz!
Dicsőség... 6. hang
A te kínszenvedésedkor, Krisztus, * Longinusz százados látta, * hogy a templom kárpitja kettéhasadt, * és téged a zsidók előtt Isten Fiának hirdetett. * Azért a gonoszok karddal levágták szent fejét * és a szemétdombra vetették. * Megtalálta ezt egy asszony, * és lehunyt szemét felnyitotta. * Vele együtt mi is hangoztatjuk néked: * Te, aki megkoszorúztad ezt az érted küzdőt, * az ő könyörgésére világosítsd meg lelkünk szemét, * hogy Istennek dicsőítsünk téged, * kit a Keresztre szögeztek *’ a mi üdvözítésünkre.
Most és... 6. hang. Minta: Minden reményüket...
Tőr járta át lelkedet, * miként Simeon megmondta, * legszentebb Nagyasszony, * amikor megláttad, * hogy azt, aki belőled kifejezhetetlen módon feltündöklött, * a törvényszegők elítéltként keresztre emelték, * ecettel és epével itatták, * oldalán lándzsával átdöfték, * kezén és lábán odaszögezték. * Anyai bánatoddal jajongva így szóltál: * Micsoda új titok ez, *’ én édes gyermekem!
Előverses sztihirák
3. hang
Leborulunk a te tiszteletreméltó kereszted előtt, Krisztus * mert az menedéke a világnak, * nekünk, bűnösöknek üdvösségünk, * a nagy engesztelés oltára, * az Uralkodó győzelmi jelvénye, *’ és büszkesége az egész földkerekségnek.
Az engedetlenség fája * halált sarjadzott a világnak, * a keresztfa viszont életet és enyészhetetlenséget, * ezért hódolva imádunk téged, * a keresztre feszített Urat. * Legyen ránk jegyezve, Uram, *’ a te orcád világossága!
Nagy a te kereszted ereje, Uram! * mert bár egy helyen ásatott le a földbe, * világszerte kiterjed hatása, * s a halászokból apostolokat, * a pogányok közül pedig vértanúkat szerzett, *’ hogy imádkozzanak a mi lelkünkért!
Dicsőség... 6. hang
A kereszt alatt állottál, * az ott történteket szemlélted, * Istennek és embernek ismerted el a keresztre feszített Urat, * és így kiáltottál hozzá: * Emlékezzél meg rólam, Uram, a te Országodban! * Az Üdvözítő pedig így szólt hozzád: * boldog vagy, Longinusz, *’ és emlékezeted nemzedékről nemzedékre!
Most és... 
A szeplőtelen Istenszülő meglátta, * hogy keresztfán függ a mi életünk, * anyai fájdalmában jajongva felkiáltott: * Fiam és Istenem, *’ üdvözítsd buzgó magasztalóidat!
.Tropár(ok)
4. hang
A te szent Longinusz vértanúd, Uram, * az ő szenvedéseiért hervadhatatlan koszorút nyert tőled, Istenünk, * mert a te erődet bírván * kínzóit megszégyenítette, * és az ördögök tehetetlen vakmerőségét megtörte. * Az ő imádságai által *’ üdvözítsd, Jóságos, a mi lelkünket!
Dicsőség... most és...
Legszeplőtelenebb Szűz, * Krisztus Istenünknek anyja, * tőr járta át a Te legszentebb lelkedet, * mikor Fiadat és Istenedet önként megfeszítve láttad. * Ne szűnjél, ó áldott, Őt imádni, * hogy ajándékozza nekünk *’ vétkeink bocsánatát.
